FI Euroopan unionin virallinen lehti C 363/43

Kanne 21.9.2015 – Terna v. komissio

(Asia T-544/15)

(2015/C 363/53)

Oikeudenkäyntikieli: italia

Asianosaiset

Kantaja: Terna – Rete elettrica nazionale SpA (Rooma, Italia) (edustajat: asianajajat A. Police, L. Di Via, F. Covone ja D. Carria)

Vastaaja: Euroopan komissio

Vaatimukset

Kantaja vaatii unionin yleistä tuomioistuinta

— ensisijaisesti kumoamaan Euroopan komission – liikenteen ja liikkumisen pääosaston (energian pääosaston – SRD.3 – Financial management), viite nro. Move.srd.3.dir(2015)2669621 6.7.2015 tekemän päätöksen siltä osin kuin siinä on suljettu pois korvaus Ternalle hankkeiden nro 2009-E255/09-ENER/09-TEN-E-SI2.564583 ja nro 2007-E221/07/2007-TREN/07TEN-E-S07.91403 yhteydessä aiheutuneista kustannuksista ja todetaan, että näiden hankkeiden osalta hyväksytyt määrät on maksettava takaisin riidanalaisen päätöksen liitteenä olevan taulukon mukaisesti

— toissijaisesti kumoamaan Euroopan komission – liikenteen ja liikkumisen pääosaston (energian pääosaston – SRD.3 – Financial management), viite nro. Move.srd.3.dir(2015)2669621 6.7.2015 tekemän päätöksen siltä osin kuin siinä ei ole alennettu Ternalle hankkeiden nro 2009-E255/09-ENER/09-TEN-E-SI2.564583 ja nro 2007-E221/07/2007-TREN/07TEN-E-S07.91403 yhteydessä aiheutuneista kustannuksista suoritettavaa maksua sellaiseen määrään, joka vastaa yksistään CESI S.p.A:n tekemää voittoa

Oikeudelliset perusteet ja pääasialliset perustelut

Kanne on esitetty Euroopan komission – liikenteen ja liikkumisen pääosaston (energian pääosaston – SRD.3 – Financial management), viite nro. Move.srd.3.dir(2015)2669621 6.7.2015 tekemää päätöstä, jonka Terna S.p.A. on vastaanottanut 21.7.2015 (nro 0011151), vastaan siltä osin kuin siinä on määrätty, ettei direktiivin 2004/17/EY 40 artiklan 3 kohtaa sovelleta hankkeita nro 2009-E255/09-ENER/09-TEN-E-SI2.564583 ja nro 2007-E221/07/2007-TREN/07TEN-E-S07.91403 koskeviin tukiin, ja todetaan, että näiden hankkeiden osalta hyväksytyt määrät on maksettava takaisin riidanalaisen päätöksen liitteenä olevan taulukon mukaisesti, ja myös kaikkia muita valmistelevia tai sen kanssa yhteen liittyviä toimia vastaan, jotka mahdollisesti koskevat erityisesti Euroopan komission – energian pääosaston (osasto B – toimitusvarmuus, energiamarkkinat ja verkot, B.1. energiapolitiikka, toimitusvarmuus ja verkot) tekemää merkintää, viite nro ENER.B1(2014)509729, 18.6.2014, ja Audit Reportia nro B22-09, 1.2.2013, siltä osin kuin niissä todetaan, että Terna S.p.A:n kustannuksia ei voida korvata sellaisten palveluiden osalta, jotka CESI S.p.A:n on suorittanut hankkeiden yhteydessä.

Kantaja esittää kanteensa tueksi viisi kanneperustetta:

1. Ensimmäinen kanneperuste: Kanteen tutkittavaksi ottaminen — Riidanalainen päätös on osoitettu kantajaa vastaan, koska sen vaikutukset koskevat sitä suoraan ja erikseen, ja edellä mainittu päätös – vaikkakaan sen osalta ei ole annettu konkreettisia täytäntöönpanotoimenpiteitä – on katsottava lopulliseksi päätökseksi eikä toimeksi, joka vaatii vielä vastaajan suorittamia tarkistuksia.

2. Toinen kanneperuste, joka koskee asiakysymystä: Direktiivin 2004/17/EY 14 ja 37 artiklan virheellinen soveltaminen alihankinnan osalta, riittämätön tutkinta ja riidanalaisen toimen riittämätön perusteleminen, vuonna 2008 tehdyn päätöksen D/207630 liitteessä III olevan III.7 artiklan 1 kohdan, 4 ja 6 kohdan virheellinen soveltaminen ja vuonna 2010 tehdyn päätöksen D/7181 liitteessä III olevan III.7 artiklan 1, 4 ja 6 kohdan virheellinen soveltaminen sen seurauksena, että hankkeisiin liittyvää korvausta oli alennettu perusteettomasti sillä perusteella, että Ternan väitetään jättäneen soveltamatta julkisia hankintoja koskevaa menettelyä muodollisesti oikein — Erityisesti sellaisen ehdon ottamisen Ternan ja CESIn väliseen puitejärjestelyyn, joka mahdollistaa alihankinnan neuvottelumenettelyn päätteeksi julkaisematta ennalta hankintailmoitusta, ei voida katsoa olevan ristiriidassa direktiivin 2004/17/EY kanssa, eikä siihen voida siten pätevästi vedota aihetodisteena sellaisten teknisten syiden puuttumisesta, joiden perusteella hankintasopimuksen toteuttaminen voidaan antaa tietyn talouden toimijan tehtäväksi — Päätös on lisäksi virheellinen toisen perusteen johdosta siksi, että siinä on luokiteltu väärin puitejärjestelyn ja Ternan ja CESIn välillä tehtyjen yksittäisten sopimusten välinen suhde.

3. Kolmas kanneperuste: Direktiivin 2004/17/EY 40 artiklan 3 kohdan c alakohdan virheellinen soveltaminen, koska Euroopan komissio katsoi, ettei niitä teknisiä edellytyksiä ollut täytetty, joiden perusteella hankintasopimus saatettiin tehdä tietyn toimijan kanssa julkaisematta ennalta hankintailmoitusta, ja riittämätön tutkinta ja korvausvaatimuksen hylkäämisen riittämättömät perustelut.

4. Neljäs kanneperuste: Direktiivin 2004/17/EY virheellinen soveltaminen ja luottamuksensuojan periaatteen loukkaaminen Ternalle syntyneen perustellun luottamuksen huomiotta jättäminen takia siksi, että sen puitejärjestelyn alle kuuluviin sopimuksiin liittyviä korvausvaatimuksia ei otettu käsiteltäväksi siitä huolimatta, että hankintasopimuksen tekemistä koskeva ilmoitus oli julkistettu Euroopan unionin virallisessa lehdessä, ja ettei joillakin määrillä ollut merkitystä eurooppalaisten menettelyiden soveltamisen kannalta.